గోపిరెడ్డి శ్రీనివాస రెడ్డి

గోపిరెడ్డి శ్రీనివాస రెడ్డి ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన శాసనసభ ఎన్నికల్లో  నరసరావుపేట నియోజకవర్గం నుండి శాసనసభ్యుడుగా గెలిచారు.ref name="రికార్డు బ్రేక్‌.. ఆధిక్యం.. అద్భుతం"</ref>

జననం, విద్యాభాస్యం 
గోపిరెడ్డి శ్రీనివాస రెడ్డి   ఆంధ్రప్రదేశ్ రాష్ట్రం, గుంటూరు జిల్లా,   రొంపిచర్ల మండలం, బుచ్చిపాపన్నపాలెం గ్రామంలో వెంకటేశ్వర రెడ్డి,  సుబ్బాయమ్మ దంపతులకు జన్మించాడు. ఆయన ప్రాధమిక విద్యాభాస్యం బుచ్చిపాపన్నపాలెం గ్రామంలో, కోరుకొండ లోని సైనిక్ స్కూల్ లో ఇంటర్మీడియట్ పూర్తి చేసి, ఆంధ్ర యూనివర్సిటీ నుండి ఎంబిబిఎస్, కర్ణాటక లోని మాహె  యూనివర్సిటీ నుండి 1999లో ఎం.ఎస్.(ఆర్థో) పూర్తి చేశాడు.
వృత్తి జీవితం
గోపిరెడ్డి శ్రీనివాస రెడ్డి వైద్య విద్య పూర్తి చేశాక 1999లో బెల్లంపల్లిలోని సింగరేణి హాస్పిటల్ & హైదరాబాద్ అపోలో హాస్పిటల్ లో కొంతకాలం వైద్యుడిగా పని చేశాడు. ఆయన 2001లో పల్నాడు జిల్లా నరసరావుపేటలో ఆసుపత్రిని ప్రారంభించి వైద్య సేవలను ప్రారంభించాడు.

రాజకీయ జీవితం
గోపిరెడ్డి శ్రీనివాస రెడ్డి వైఎస్సార్ కాంగ్రెస్ పార్టీ ద్వారా రాజకీయాల్లోకి వచ్చి 2014లో జరిగిన శాసనసభ ఎన్నికల్లో నరసరావుపేట నియోజకవర్గం  నుండి వైసీపీ అభ్యర్థిగా పోటీ చేసి శాససభ్యుడిగా గెలిచి తొలిసారి శాసనసభకి ఎన్నికయ్యాడు. ఆయన 2019లో జరిగిన శాసనసభ ఎన్నికల్లో 32,277 ఓట్ల మెజారిటీతో రెండోసారి శాసనసభ్యుడిగా గెలిచాడు. 

శ్రీనివాస రెడ్డి 2024లో జరిగిన ఆంధ్రప్రదేశ్ శాసనససభ ఎన్నికలలో నరసరావుపేట నుండి  వైయ‌స్ఆర్‌సీపీ అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి చదలవాడ అరవింద బాబుపై 19705 ఓట్ల తేడాతో ఓడిపోయాడు.

మూలాలు

వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
వర్గం:ఆంధ్రప్రదేశ్ శాసన సభ్యులు (2019)
వర్గం:ఆంధ్రప్రదేశ్ శాసన సభ్యులు (2014)